મુંબઇ: ઇન્ફોસિસ કંપનીમાં પાછલા કેટલાક સમયમાં મેનેજમેન્ટ લેવલે કરવામાં આવેલા ધરખમ ફેરફારના કારણે નાણાકીય વર્ષ ૨૦૧૭-૧૮ના જુલાઇથી સપ્ટેમ્બર મહિનાના બીજા ત્રિમાસિક સમયગાળાનું પરિણામ બે સપ્તાહ મોડું જાહેર થશે. આગામી ઓક્ટોબર મહિનાથી બીજા ત્રિમાસિક સમયગાળાની રિઝલ્ટ સિઝન શરૂ થઇ જશે. સામાન્ય રીતે કંપની ત્રિમાસિક સમયગાળો પૂરો થયા બાદ બે સપ્તાહમાં પરિણામ જાહેર કરતી હોય છે, પરંતુ કંપનીમાં મેનેજમેન્ટ લેવલે ઊભા થયેલા ઇશ્યૂના કારણે પરિણામ વિલંબથી આવી શકે છે. આ વખતે કંપની ૨૪ ઓક્ટોબરે પરિણામ જાહેર કરે તેવી સંભાવના જાણકારો દ્વારા વ્યક્ત કરાઇ રહી છે.